Penntorr

Mae Torpoint (Cernyweg: Penntorr yn dref a phlwyf sifil ar Benrhyn Rame yn ne-ddwyrain Cernyw, y Deyrnas Unedig. Fe'i lleolir gyferbyn â dinas Plymouth ar draws yr Hamoaze sef aber llanw Afon Tamar.[4] Yng nghyfrifiad 2021 roedd gan y plwyf boblogaeth o 7,444 ac roedd gan yr ardal adeiledig boblogaeth o 7,160. Mae Torpoint wedi'i gysylltu â Plymouth gan Fferi Torpoint. Y tair llong sy'n gweithredu'r gwasanaeth yw fferïau cadwyn - hynny yw, cânt eu gyrru ar draws yr afon trwy dynnu eu hunain ar gadwyni sefydlog sy'n gorwedd ar draws gwely'r afon. Mae'r daith yn cymryd tua saith munud.